Eliis Pärna

Eliis Pärna (abielus Eliis Pärna-KundlaEliis Pärna-Kundla TV3 Grupi online meedia juht TV3 grupi kodulehel, vaadatud 13.09.2022.; sündinud 27. juulil 1989) on eesti poplaulja ja produtsent.

Haridus
Ta elab Keila-Joal ja on õppinud Gustav Adolfi Gümnaasiumis. Laulmist hakkas ta õppima kolmeaastaselt. Pärast seda on laulnud nii laulukooris kui ka tegelenud soololauluga.

Ta on õppinud Balti Filmi- ja Meediakoolis audiovisuaalse meedia erialal. 

Töökäik
Ta on töötanud ajakirjas Just! ning olnud 2013. aastast mõnda aega Delfi TV videote ja reklaamklippide produtsent. 

Ta on teinud 2020. aasta seisuga kolm tudengifilmi ning mänginud filmis "Klassikokkutulek 2: Pulmad ja matused" (2018) episoodilist rolli.

Ta on juhtinud saateid (nt telesaadet "Täna võib" TV3-s ja netisaadet "Rambivalgus"). 2021. aasta jaanuarist töötab ta TV3 Grupis veebimeedia juhi ja arendajana.TV3 programmijuht Raimo Kummer lahkub ametist, kanaliga liitub loovjuhina Urmas Eero Liiv Turundajate Liit, 11.01.2021.

Muusikaline tegevus
Lauluvõistlused televisioonis
2008. aastal oli ta saatesarja "Eesti otsib superstaari" teise hooaja finalist, kes langes välja viiendas finaalsaates. 

2018. aastal esitas ta duetis Gerli Padariga Eesti Laulu finaalis Imre Sooääre laulu "Taevas" (poolfinaalis esitasid nad sama laulu inglise keeles ja pealkirjaga "Sky").Eesti Laul 2018 finaal | Eliis Pärna ja Gerli Padar "Taevas" ERR Menu, 03.03.2018. Laul saavutas 10. koha.

Telesarja tunnuslugu
2018. aastal kirjutas ta koos Meelis Meriga laulu "Addiction", millest sai TV3 kodumaise kriminaalsarja "Lõks" tunnuslugu. Laulu esitab Eliis Pärna ise.KUULA | Eesti laul 2018 finalist Eliis Pärna esitles uut lugu "Addiction" Kroonika/Delfi, 23.04.2018.

Viited

Välislingid
"Lauljatar Eliis Pärna leidis belglasest kallima: "Me jooksime kokku tänaval."" Õhtuleht, 13. veebruar 2013
"Delfis alustas tööd Delfi TV produtsendina Eliis Pärna" bestmarketing.ee, 28. august 2013

Kategooria:Eesti lauljad
Kategooria:Sündinud 1989
Kategooria:Eesti otsib superstaari